**กอช. จัดโปรโมชันพิเศษพร้อมของที่ระลึก เพียบ!**

**ในงาน Money Expo 2019 เท่านั้น พบกันที่บูธ P35-36 วันที่ 16-19 พ.ค.นี้**

 ***กองทุนการออมแห่งชาติ หรือ กอช. จัดเต็มโปรโมชันพิเศษ ในงานมหกรรมการเงิน ครั้งที่ 19 Money Expo 2019 มอบของสมนาคุณมากมายสำหรับประชาชนและสมาชิก อาทิ โปรโมชันสมัครสมาชิกใหม่ โปรโมชันส่งเงินออมสะสมต่อเนื่อง ร่วมกิจกรรมกับ กอช. ที่บูธเลขที่ P35–P36 พร้อมพบกับเสวนา “เกษียณสุขใจ ออมเงินใช้กับ กอช.” ให้ความรู้ในการออมไว้ใช้หลังอายุ 60 ปี รับสิทธิสวัสดิการ 3 ต่อฟรี ณ ห้องสัมมนาหลัก ชาเลนเจอร์ 2–3 อิมแพ็ค เมืองทองธานี***

**นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า** กอช. ขอเชิญชวนสมาชิก และประชาชนร่วมกิจกรรมที่บูธ กอช. (P35–P36) ในงานมหกรรมการเงิน ครั้งที่ 19 Money Expo 2019 อาคารชาเลนเจอร์ 2-3 อิมแพ็ค เมืองทองธานี จัดขึ้นระหว่างวันที่ 16–19 พฤษภาคม 2562 ซึ่ง กอช. ได้จัดโปรโมชันพิเศษในงาน พร้อมมอบของสมนาคุณสำหรับผู้สมัครสมาชิกใหม่ที่ส่งเงินออมสะสมงวดแรกตั้งแต่ 100 บาทขึ้นไป รวมทั้งสมาชิก กอช. ที่ส่งเงินออมสะสมที่บูธ กอช. และผู้มาร่วมกิจกรรมที่บูธ กอช. ดาวน์โหลดแอป กอช. หรือ ถ่ายภาพตัวเองพร้อมแฮชแท็ก #กอช. แล้วแชร์ผ่านเฟสบุ๊ค เพียงเท่านี้ ก็รับของที่ระลึกจาก กอช. มากมาย

และพลาดไม่ได้กับเสวนาให้ความรู้เรื่องการออมเงินไว้ใช้หลังอายุ 60 ปี หัวข้อ **“เกษียณสุขใจ ออมเงินใช้กับ กอช.”** เพื่อรับสิทธิสวัสดิการเพิ่มอีก 3 ต่อฟรี ในวันพฤหัสบดีที่ 16 พฤษภาคม 2562 เวลา 15.00 - 16.30 น. ณ ห้องสัมมนาชาเลนเจอร์ 2 และยังมีกิจกรรมร่วมสนุกแจกของที่ระลึกมากมายจาก กอช. สอบถามข้อมูลได้ที่สายด่วนเงินออม โทร. 02-049-9000 หรือดาวน์โหลดแอป กอช. ได้ทั้งระบบ แอนดรอยด์ และไอโอเอส ค้นหาคำว่า “กอช.” และที่ www.nsf.or.th หรือสำหรับผู้สนใจสามารถสมัครสมาชิกได้ที่หน่วยรับสมัครใกล้บ้าน อาทิ ธนาคารเพื่อการเกษตรและสหกรณ์การเกษตร ธนาคารออมสิน ธนาคารกรุงไทย ธนาคารอาคารสงเคราะห์ เคาน์เตอร์เซอร์วิสทุกสาขาทั่วประเทศ เทสโก้โลตัส ตู้บุญเติม คลังจังหวัดทุกจังหวัด สถาบันการเงินชุมชนที่เข้าร่วม และเครือข่ายรับสมัครทั่วประเทศ